6Abǒg tē hḿ, bə̄lígī bə́sə̄ yā mə́yɔŋ mə́sə̄ yā mə́ ngálúman ai Yērúzalɛm báyi bɔ̌ naa, anə́ ḿbū, bə́ ngábɛ́d nə́ bâkə kúd ńkúkúmá, Ǹtondôbə miǹkunda, məbɔ́ŋ á sí, bə́ dzə́mə̄gə̌ fə abóg bibə̌m. 17É ndâ bǒd yā sí yāyǐ kig bɛ́d á Yērúzalɛm nə́ yakə kúd ǹkúkúmá Ńtondôbə miǹkunda məbɔ́ŋ á sí, mvəŋ təge nɔ́ŋ ású díé. 18Ngə́ ndâ bǒd yā Égîptɛn ě bɔ̄ təge bɛ́d, ngə́ é bɔ̄ təge sɔ́, yayi bələ́ éndə́gə́lə́ yā Ńtondôbə ǎ yi ndə́gələ̌ mə́yɔ̌ŋ yā mǎyǐ kig bɛ́d naa mâ­kə dzə́mē ábōg bibə̌m. 19Éndə́gə́lə́ Égîptɛn yáyi bǐ dzīlí, dzam də́dā fə ai mə́yɔŋ mə́sə̄ yā mâyǐ kig bɛ́d nə́ mâkə dzə́mē ábōg bibə̌m. 20Amǒs tē, á məngǒŋ bikabilí, ǹtilán wâyi bɔ̌ naa: "M̀fúfúb éwógē Ńtondôbə", ńdɔ̄ fə, á Ndá Ǹtondôbə, məmvié mâyi bɔ́ anə́ kɔ́b émyama âlatâr. 21Mvié ésə yayi wóge ai Ǹtondôbə á Yērúzalɛm ai á Yúda. Ébá bə́sə̄ báyi sɔ́ və̄ mə̄túnuŋa bâyi bəlan ai mɔ́, ású ńyámán bifáī byábán. Bəkuan bə́ byə́m bâyǐ kīg fə bɔ́ á Ndá Ǹtondôbə miǹkunda, amǒs tē.